Ziria Tibalwa Waako

Ziria Tibalwa Waako Munnayuganda mukugu mu by'amasanyalaze era mukulu wa kitongole, nga aweereza nga Dayilekita omukulu era omukulu w'ekitongole kivunaanyizibwa ku masanyalaze ekya Electricity Regulatory Authority, okuva mu Gwekkuminogumu 2016. Yadda mu bigere bya Benon Mutambi, eyalondebwa okuweereza ng'omukozi wa Gavumenti mu Minisitule ya Uganda ey'ensonga z'omunda.http://ugbusiness.com/2510/electricity-regulatory-authority-gets-acting-chief-executive Emyezi esatu egyasooka, okuva mu Gwekkuminogumu 2016 okutuusa mu Gwokusatu  2017, yaweereza mu busobozi obwo okutuusa lw'eyakakasibwa nga 27 Owokusatu 2017.http://www.publicnow.com/view/A99A7DB0D264CE306F12BDE3F1F7EAD7BB213058?2017-03-28-07:00:53+01:00-xxx4462

 Obuto bwe n'emisomo gye 
Aina Dipuloma eyabulijjo mu byamasanyalaze ne Dipuloma ey'abakugu mu Byamasanyalaze nga zombi yaziggya ku Uganda Polytechnic Kyambogo (nga mu kaseera kano ye Kyambogo Yunivasite). Era alina Diguli esooka n'ey'okubiri mu byamasanyalaze eza Bachelor of Science ne Master of Science, zombi mu ssomo lya Electrical engineering, era nga yazigya ku Ssettendekero wa Makerere, mu Kampala, ekibuga kya Uganda ekikulu. Okwongeraza kw'ebyo, alina Diguli ey'okubiri eya Master of Business Administration mu bukulembeze, nga yagifunira ku Walden University, mu Minneapolis, Minnesota, United States.https://www.newvision.co.ug/articledetails/214

 Emirimu gye 
Olugendo lw'emirimu gya Tibalwa Waako luwanvu, okuviira ddala mu myaka 23 emabega. Emirimu gye egy'obukuli agimalidde mu kitongole kya Uganda eky'amasanyalaze. Akola ku kakiiko akakulembera ekyali ekitongole kya masanyalaze ekya Uganda Electricity Board (UEB). Ekiyongole kya UEB bwe kyagwaawo mu 2001, yakyusibwa nagenda m kitongole kya Uganda Electricity Transmission Company Limited (UETCL). Mu 2012 yalondebwa ku kifo kya Dayilekita mu kitongole ky'amasanyalaze ekya Electricity Regulatory Authority, nga yaweereza mu ofiisi eyo okutuusa lwe yakuzibwa okufuuka CEO.

Nga Dayilekita mu kitongole kya ERA, abadde w'ankizo nnyo mu kutumbula okukozesa amataala agakekereza amasanyalaze. Eby;ava mu kwogera kwe, Gavumenti ya Uganda yasaasanya obukadde bwa Ddoola 4.1 okugula balubu ezikekereza amasanyalaze eza LED bulbs ez'agabibwa mu ba Kasitoma, Okuva mu Gwekkumi 2014 okutuusa mu Gwokuna 2016. Zino zaali zikozesa amasanyalaze ga 30 megawatts (40,000 hp).https://www.esi-africa.com/news/energy-saver-bulbs-uganda-conserve-power/

 Famile ye 
Engineer Waako mufumbo eri Pulofeesa Paul Waako, omukugu mu kugaba eddagala era omukulu w'essomo, okuva nga 1 Ogwokutaano 2019, aweereza nga Vice Chancellor owa Busitema University, Yunivasite ya Gavumenti mu Buvunjuba bwa Uganda. Era bombi, bazadde eri abaana bataano.

 Ebirala ebikulu 
Engineer Ziria Tibalwa Waako mmemba mu "Uganda Institute of Professional Engineers".

 Laba na bino 

 Umeme Limited
 Uganda Electricity Generation Company Limited
 Uganda Electricity Distribution Company Limited

 Ebijuliziddwamu 

 Ebijuliziddwamu eby'ebweru wa Wikipediya 

 Website of the Uganda Electricity Regulatory Authority